Siim Pohlak

Siim Pohlak (sündinud 14. mail 1985 Tallinnas) on Eesti ettevõtja ja poliitik, XIV Riigikogu ja XV Riigikogu liige ning EKRE Riigikogu fraktsiooni aseesimees. Pohlak on õppinud Tallinna Ülikooli Ühiskonnateaduste instituudis. 2013. aasta kohaliku omavalitsuse volikogude valimistel kandideeris ta Kose vallavolikogu liikmeks, kogus 54 häält ja osutus valituks. Ta on alates 2014. aastast Eesti Konservatiivse Rahvaerakonna liige, 2015. aastast EKRE Harju- ja Raplamaa ringkonna esimees ning alates 2016 erakonna juhatuse liige. 2020-2021 oli EKRE aseesimees ja 2019-2021 EKRE-Isamaa ja Keskerakonna valitsuskoalitsiooni ajal EKRE Riigikogu fraktsiooni esimees. 2015. aasta Riigikogu valimistel kandideeris Siim Pohlak Eesti Konservatiivse Rahvaerakonna nimekirjas valimisringkonnas nr 4 (Harju- ja Raplamaa). Ta kogus 1128 häält, kuid ei osutunud valituks. 2017. aasta kohaliku omavalitsuse volikogude valimistel kandideeris taas Kose vallavolikogu liikmeks ja osutus vallas suurima toetuse saanud kandidaadina valituks 214 häälega. 2019. aasta Riigikogu valimistel kandideeris Siim Pohlak Eesti Konservatiivse Rahvaerakonna nimekirjas valimisringkonnas nr 4 (Harju- ja Raplamaa). Ta kogus 4152 häält, ja osutus valituks. 2021. aasta kohaliku omavalitsuse volikogude valimistel kandideeris taas Kose vallavolikogu liikmeks ja sai vallas suurima toetusega valituks 478 häälega. 2023. aasta Riigikogu valimistel kandideeris Siim Pohlak Eesti Konservatiivse Rahvaerakonna nimekirjas valimisringkonnas nr 4 (Harju- ja Raplamaa). Ta kogus 4223 häält, ja osutus valituks. Ta kandideeris 2024. aasta Euroopa Parlamendi valimistel, kogus 757 häält ning ei osutunud valituks. Aastatel 1999–2010 tegutses diskorina ja peokorraldajana. Eesti 100 populaarseima DJ valimisel sai 2010. aastal 4. koha. Kontserte korraldab vabal ajal endiselt ja on Harjumaa Kose Lauluväljakul toimuva Põhja-Eesti suurima jaanipeo Kose Jaanituli peakorraldaja. Ta oli 2009. aastal Raplamaa kohaliku raadiojaama asutamise eestvedaja ning on raadiojaamade Tre Raadio, Kesk-Eesti Tre Raadio, Ring FM ja Ruut FM omanik. Pohlaku sõnul pole tema raadiojaamad ja erakondlik tegevus omavahel seotud ega mõjuta üksteist. Siim Pohlaku ja laulja Renate Saluste peres kasvab kolm last. https://siimpohlak.wordpress.com/minust/ http://kov2013.vvk.ee/detailed_0338.html http://rk2015.vvk.ee/detailed-4.html https://kov2017.valimised.ee/valimistulemus-vald.html#0338 https://kov2021.valimised.ee/et/election-result/result-0037-0338.html Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html https://maaleht.delfi.ee/news/eestielu/arhiiv/toelise-dj-mitu-tahku?id=43913583 https://www.facebook.com/kosejaanituli/ https://www.facebook.com/raadiotre/ Helen Mihelson (10. aprill 2019, 00:01). "Riigikogulase raadioimpeerium laienes veelgi". Postimees. Postimees Grupp. Originaali arhiivikoopia seisuga 10. aprill 2019. Sulev Vedler (10. aprill 2019). "Uus õukonnameedia. EKREt toetab oma meediatööstuskompleks, mis ei aja „mingit roosat löga"". Eesti Ekspress. Ekspress Meedia. Originaali arhiivikoopia seisuga 10. aprill 2019. Tre Raadio koduleht Raadio Ring FM koduleht Siim Pohlak Facebookis Siim Pohlaku blogi Vabaduse laul ja minu inimesed – Delfi 23.08.2011. Maksusüsteem peab eelistama eestimaist – Uued Uudised 09.06.2016. Maaelu arendamine prioriteediks – Uued Uudised 17.06.2016. Astudes vastu mugavusele ehitame üles parema riigi Uued Uudised 24.02.2018. Riigireformist enam ei piisa, vaja on riigiremonti Uued Uudised 30.04.2018. Mu aadress ei ole Euroopa liit - Uued Uudised 26.10.2018. [1] - Uued Uudised 18.11.2020. [2] - Äripäev 13.01.2022. [3] - Delfi 16.01.2023. Kas Aivar Pohlaku poeg ehitab EKRE raadiovõrku – Eesti Ekspress 23.03.2016 Tre Raadio omanik Siim Pohlak võttis Ring FM-i üle – Pärnu Postimees 29.01.2016 Siim Pohlak Tallinna TV saates "Suvemiks" - Tallinna TV 20.06.2016 Siim Pohlak ETV saates "Foorum" - ETV 25.04.2017 Siim Pohlak ETV saates "Esimene stuudio" - ETV 26.09.2023